defensor civitatis
Store norske leksikon,Historie,Verdens historie og samtidshistorie,Europa,Romerrikets historie
Defensor civitatis var under den romerske republikken (frem til rundt 30 fvt.) borgernes forsvarer. I den senere keisertiden, fra 364, var defensor civitatis tittelen på en egen embetsmann som hadde i oppgave å beskytte den lavtstående befolkningen, særlig de fattige, mot de mektige i samfunnet. Forsvareren kaltes derfor også iblant defensor plebis, patronus plebis eller vindex civitatis.
Egentlig skulle det være slike embetsmenn i alle byer, men dette ble ikke gjennomført, og embetets karakter ble også snart forandret, slik at defensor civitatis nærmest fikk en politimyndighet. Alt på 500-tallet var embetet for lengst kommet i forfall, og keiser Justinians forsøk på å gjenopprette det i dets gamle skikkelse i år 535 førte ikke til noe varig resultat. Nominelt bestod det imidlertid til langt ut i middelalderen, både i det østromerske rike og i Vest-Europa. Les mer i Store norske leksikon plebeier folketribun Romerriket